
Nescio qua natale solum dulcedine captos 
Ducit, & immemores non sinit esse sui. 

I. Inter vesanos morbos seu vesanias qui- 
bus mortales obnoxii sunt, non infimum te- 
nere locum opinamur morositatem illam, quae 
a duobus graecis vocabulis vo ^-ia redeo, et 
aXyog dolor seu moeror Nostalgia nuncupatur; 
quam nos (praemissis nonnullis in nomen- 
clatione varietatibus traditis definitione , ac 
divisionum idea) breviter summatimque scri- 
bere aggredimur. 

II. Nostalgia igitur praeter varias, quas 
a linguarum vernacularum varietate obtinet 
appellationes ; aliis item e graeco fonte de- 
ductis nominibus quasi synonymis, idest qua- 
si ejusdem significationis; dicimus quasi, quod 

vera absolute synonyma dari non credimus: 
uti Nostomania furor seu insania redeundi a 
vj g-ix redeo, ixxvtx furor seu insania. 

Nostopatridalgia dolor in patriam re- 
deundi a vo^-iu redeo, nxrpig patria, «Xycg dolor 
seu moeror. 

NostopadricLomania furor seu insania in 
patriam redeundi a vsg-sa redeo, naxptg patria, 
|jL«v:a furor seu insania. 

Philopatridomania furor seu insania a 
patriae amore a bilix amor, n«xp(g patria, 
furor seu insania. 

Pothopatridalgia dolor seu moeror a 
patriae desiderio a n&sq desiderium, nxxptq pa- 
tria, «Xy o; dolor seu moeror. 

Pothopatridomania furor seu insania a 
patriae desiderio a nog-oq desiderium, nxrptq pa- 
tria, fixvtx furor seu insania etc. passim a 
scriptoribus designatur; a quorum etymologia 
magis magisque dilucidatur dolorem in no- 
mine nostalgiae expressum ab ingenti in pa- 
triam redeundi desiderio provenire ; idcirco 
nostalgiam definiri posse morositatem , qua 
absentes a patria eam revisere tam vehemen- 
ter qupiunt, ut reditu denegato morbosam' 


Digitized by Google 



?> i> e; 

animi primo, dein ob ineffabile foedus cor- 
poris contrahant affectionem. 

III. At ut nostalgia alios et febriles, et 
interdum graves morbos persaepe comitatur ; 
sic a Nosologis (i) generatim dividi solet in 
simplicem idest nullo alio morbo, et com- 
plicatam idest aliis morbis comitatam; cui 
divisioni placuit alicui addere simulatam, 
quae aliud non est quam dolosa fictio, qua 
nonnulli vafri mortales nostalgia affectos es- 
se ostendere conantur: nos autem nulli di- 
visioni hic locum praebemus, cum simplicis 
tantum, ac verae nostalgiae non morborum, 
quibus ea sociari, aut doli, quo simulari po- 
test historiam tradere proponamus. 


(1) Nosologi sic a duobus graecis vocabulis 
vscre? morbus et Xcyo; sermo nuncupati ii , qui 

sermonem de morbis habent; eosdem in classes, 

ordines, genera, ac species distribuendo; et unius- 
cujusque definitionem, causas, synthomata *, curae- 
que interdum etiam methodum tradendo. * Syn- 
thomata sunt affectus praeter naturam, qui se- 

quuntur morbum velut umbra corpus; sic dicti 
a graecis vocabulis tjjv simul et tJ mu cado. 

TV\ Praemissae definitioni §. II., ex qua 
infertur animum primo in nostalgia affici, 
plane respondere videntur signa, quae ea- 
dem ingruente apparent: aeger enim praeter 
naturam moestus, verecundus, taciturnus, ac 
misericors potissimum erga peregrinos evadit, 
perfacile, ac ferme de nihilo lacrymas effun- 
dit; hominum aspectum, convictumque effu- 
gere, ac declinare conatur; deserta loca, per 
quae sponte frequenter ambulat, appetit, in- 
tervias autem gradum identidem sistit, totus- 
que cogitabundus in caelum suspiciens anxia 
trahit suspiria ; lecto maxime inquietus est, 
totasque fere noctes pervigilat ; saepe secum 
ipse submisse, et interrupte de patria, pa- 
rentibus, amicis praesertim conterraneis dicit; 
interrogatus num morbo laborat, renuit, raro- 
que suam aegritudinem patefacit: siqua spes 
patriam, parentes, amicos revisendi effulget 
commiserando aspectu subridet ; at paullo 
post moestior fit: sicque ab anxiis, nec non 
assiduis mentis uni eidemque cogitationi sem- 
per intentae curis; ob ineffabilem inter ani- 
mam, et corpus consensum, continuumque 
commercium, corporis viribus defatigatis, ejus 

functionibus perturbatis, pedetentim plura, ac 
gravia mox ordine describendo synthomata 
corpus spectantia superveniunt. 

V. Quemadmodum in nostalgia plane sta- 
tuere qua die physica laesio aegro ingruat 
haud possibile est; etenim prout et magis, 
vel minus vehemens in aegri mente deside- 
rium, a quo oritur morositas; et magis, vel 
minus ejusdem vires, quae non secus ac mo- 
rales ratione temperamentorum in omnibus 
hominibus gradu variant; resistere valent im- 
petui, quem laesa imaginatio in corpus in- 
fert ; ocius, vel serius hoc afficitur ; sic de 
hisce tantum brevibus paucis verbis comple- 
ctemur, quod propriis observationibus specia- 
tim per quinquennium in regiis militaribus 
valetudinariis tempore belli factis nobis con- 
stat: et sane habita semper ratione aegritu- 
dinis et aegri virium aut ipsa hebdomade, 
qua primordia signa indicata §. IV apparue- 
runt; aut frequentius sequenti; nausea, cibi 
potusque fastidium , ructus , inanis vomitus 
aegrum infestant ; his accedunt magna lassi- 
tudo, virium defectus, a quibus aeger ple- 
rumque in lecto assidue jacere coactus de 

quadam praecordiorum poena conqueritur, 
quando ob aliquam vividam causam ejus 
mens momento temporis a cogitatione uni, 
eidemque rei, patriae nimirum, parentibus 
etc. distrahitur; lenta interim febris subre- 
pit cum quodam languore nostalgicum idest 
nostalgia affectum sensim emaciante et cum 
delirio in nonnullis ex robustioribus fere con- 
tinuo semper circa optata, et quod peculia- 
re est raro cum furore et impetu ; cor su- 
binde palpitat, pulsus parvi ac interdum ra- 
ri explorantur; respiratio lente, ac laboriose 
efficitur; totum abdomen, exceptis hypocon- 
driis, quae fere semper tument, planum ac 
tensum ut in atrophia laborantibus evadit: 
hisce autem syntkomatibus , quae gradatim in 
morbi progressu intentiora fiunt; alia, et gra- 
viora in extrema nostalgiae periodo adduntur; 
decubitus nempe supinus; summa stupiditas; 
tendinum subsultus (i); levis in quibusdam 

(1) Tendinum nomine intelligimus illas plc- 
rorumque musculorum extremitates instar funiculi 
densi, duri, coloris albi splendentis factas, ossi- 
bus adnexas. Subsultus autem sunt quidam inor- 

lienteria, ac demum cum plane cessatione 
functionum naturalium nonnullae convulsio- 
nes quas inter aeger plerumque animam agit. 

VI. Animadvertendum autem quod in 
Montispessuli valetudinario pluries una aut al- 
tera macula livescens in corpore nostalgico - 
rum observata fuit (i) sed hoc phaenome- 
non (a) aut in nostalgicis mali corporis habitus 
idest cachecticis, jam aliqua impetigine affe- 
ctis 5 aut in nostalgia complicata correptis 
contigisse ad credendum nostrum inclinamus 
animum; cum in militaribus simplici tantum 
nostalgia detentis, qui plerumque boni cor- 


dinati spastici motus in tendinibus, qui in non- 
nullis morbis plerumque mali moris observantur, 
et persentiuntur praesertim dum pulsus exploran- 
tur; sic dicti a graeco verbo enianaipa idest sub- 
sulto ab i'ni sub et tmctlpa palpito vibro. 

(1) Vid. Boissier de Sauvages in nosol. method. 
tom. II. class. VIII. vesan. Nostalg. 

(2) Phaenomenon a graeco verbo Qatw osten- 
do generatim dicitur a physicis quidquid per ob- 
servationem aut per experientiam sensus organis, 
sive sensibus externis subjicitur. 

poris habitus erant nunquam maculam de- 
signatam videre nobis datum fuerit. 

VII. Synthemata tum animum, tum cor- 
pus respicientia §$• IV et V recensita ea 
sunt, quae generarim in simplici, ac vera 
nostalgia observantur, et quorum naturae, 
complexui, atque ordini siquis recte attendat 
expeditum inveniet eandem distinguere non 
solum ab alia quacumque vesania licet ali- 
quo modo simili ut puta hypocondriasi (i) 
in qua tamen aeger animum non ad patriam, 
parentes etc. intendit ut in nostalgia , sed 
ad propriam sanitatem: melancholia, in qua 
nec febris adest, nec amor morosus proprius 


(1) Hypocondriasis sic dicta a graecis vocabulis 
iJjrs sub, et cartilago, quia sedem habere 

in hypocondriis , praecordiis a clarissimo Celso 
aliisque dictis credebatur; est quaedam vesania per 
se periculi expers, qua mens aegri plerumque sui 
ipsius nimis amantis hallucinata, assidue versatur 
circa propriam valetudinem, quam magis adver- 
sam putet, quam reapse est, ideoquc semper de 
aliquo morbo queri tur quem fere semper exagge- 
ratum dicit. 

character est, ejusque variis speciebus, qua- 
rum singulis semper aliquod peculiare signum 
est; verum etiam a nostalgia complicata §. III 
in qua descripta synthomata nec sola, nec 
tam clara, nec tam ordinata quam in no- 
stalgia simplici apparent, sed una cum mul- 
tis aliis, et variis, quorum catervam nostrum 
non est describere, cum non nostalgiam sed 
morbos, quibus eadem unitur complicaturque 
spectent; et a nostalgia simulata, §. III in 
qua fortasse ne unum quidem ex synthoma~ 
i ibus veram nostalgiam stipantibus a pru- 
dentis clinici oculo toto dolosae fictionis de- 
.cursu observatur. 

. "VIII. Nostalgicorum cadaverum sectiones 
a nobis institutae, fere semper comproba- 
runt, atque aperte confirmarunt vitia, quo- 
rum existentia , id nempe quod reapse est, 
in morbi decursu aut jam apparebat, aut 
naturali ratione conjici poterat: etenim im- 
minutam generatim singulorum viscerum, ac 
partium propriam molem; peritonaeum ferme 
exsiccatum, pariterque ejus productiones prae- 
sertim mesenterii ( sic dictae productionis 
ejusdem peritonaei, quae est in medio inte- 

stinorum ab ipsa dependentium a graecis ro- 
cabulis fjtiffcv medium, et evrepev intestinum ), 
glandulas valde obstructas, venasque quoque 
oppilatas, jecur, lienem, pancreatem (viscus 
naturae glandulosae non valde magnum, sub- 
ter ventriculum transversim positum inter je- 
cur, et lienem, figurae oblongae aliquo mo- 
do similis linguae canis ; sic dictum a grae- 
cis vocabulis rrov totum, et ^pia; caro, idest 
viscus totum carnis ) interdum tumentia, sed 
fere semper obstructa; ventriculum, et inte- 
stina flaccida, atque extenuata in nostalgi- 
corum cadaveribus fere semper reperimus. 

IX. Cum autem nostalgia Helvetios ut 
plurimum conflictet in causa est, cur a qui- 
busdam tanquam morbus nationi helvetiae 
endemius (morbus nempe cujusdam regionis 
proprius, peculiarem populum infestans, a 
graeco verbo ev3>j/xlcj incolo ex Iv in, et Avj/xsj 
populus composito: morbus nimirum cum po- 
pulo manens in aliqua data regione ) aut 
melius illorum populorum proprius praedica- 
tur: at nos historiis, atque exemplis a scri- 
ptoribus passiin relatis nec non propriis ob- 
servationibus freti, ex quibus omnibus infer- 

tur nostalgiam nec in memorata natione pro- 
gigni, et ab eadem, uti nonnulli putant, in 
alias transferri; nec tantum helvetios, verum 
etiam plures alias gentes (i) praesertim mon- 
tanas, et alpinas (2) invadere et divexare, 
alicui nationi endemiam , quorumdam popu- 
lorum propriam esse fidenter inficiamur. 

X. Argumenti gratia liceat unam tantum 
ex observationibus a nobis factis hic sum- 
matim referre. Mense martii anni mdccxcvii 
tempore quo Galli arcem Segusii alpibus im- 


(4) Omnes omnium terrarum incolas cadere 
potest delirium melancholicum, quod in mutata re- 
gione, mutata rictus ratione, et nato in patriam 
redeundi desiderio fundatur. Scheuzerus in dissert. 
de Nost., quae exstat in tom. I. comment. acad. 
bonon. p. 309. 

(2) Confirmantur, quae hactenus de causis, et 
cura nostaigiae attuli ex eo quod malo huic 
praecipue obnoxii sint juvenes, quorum scilicet 
textura cutanea nondum obriguit, sed flexilis est, 
pressionique cedens: ii item, qui valles inhabi- 
tent alpinas, editiores, aere nativo gaudent ra- 
riori, quales sunt alpicolae bernenscs, glenorenses, 
rhaeti, ct alii. Scheuzerus loc. cit p. 31 1. 

positam la Brunetta dictam demoliebantur, 
cum regii gubernaculi Pedemontii, patriae 
meae dulcissimae jussu Segusium missus fue- 
rim causa medendi speciem typhi (i) quo 
afflictebantur non tantum cives, quantum mi- 
lites galli in militari valetudinario della Bru- 
netta cubantes j et potissimum cotnplures Ger- 
maniae milites captivi in tentorio assibus con- 
structo acervatim pro angustia collocati, a qui- 
bus dire inchoaverat: dum ergo medicinam 
in dicto valetudinario exercebam militem gal- 
lum vera ac simplici nostalgia laborare ani- 


(1) Typhus a graeco vocabulo tilipss stupor, 
apud Foesium Hippocratis interpretem stupor at- 
tonitus; forsan quod typho laborantes stupor atto- 
nitus opprimat: est morbus contagiosus conjunctus 
cum febre continua, quae ad tres Hebdomadas, 
interdumque etiam ulterius extenditur, cum calore 
parum adaucto, pulsibus parvis, debilibus; et licet 
quandoque raris , generatim tamen frequentibus , 
urina parum mutata, cerebri functionibus summo- 
pere turbatis, viribus valde imminutis, artubusque 
maxime prostratis. 

madverti; quapropter coram chirurgo, phar- 
macopola, aliisque gallis, quorum singuli of- 
ficii sui causa me sequebantur j recte denuo 
expensis pro veritate rei exploratae omnibus 
et singulis synthomatibus y quibus aeger sti- 
pabatur, et nostalgiae reapse inventis, tunc 
praedictis viris ita locutus sum. „ Officiers 
de sant4: ce soldat fran^ais atteint dengereu- 
sement, comme vous voyez, de la maladie du 
pays, nous donne un prouve evidente que 
cette maladie n’est pas endemique de la suis- 
se, et propre de ce peuple: en effet je puis 
vous assurer, que dans Tespace de cinq an- 
nees, que je fais le medecin aux hopitaux 
militaires j’ ai vu plusieurs fois cette mala- 
die, et en differents pays, et en personnes 
de differentes nations ,,. Quo compendiario 
sermone tantum, unusquisque forsan jam aliis 
huic nostrae consimilibus observationibus edo- 
ctus, nostalgiam nec nationi helvetiae ende- 
miam r nec illorum populorum propriam esse, 
et omnes cujuscumque regionis incolas inva- 
dere posse, et divexare persuasum habuit: li- 
cet generatim helvetios prae ceteris a no- 
bis cognitis populis ratione temperamentorum, 

educationis, causarumque fortasse nationi sin- 
gularium procliviores (i) esse concedamus. 

XI. Plures, ac variae singulares causae a 
nostalgiae scriptoribus referuntur, quae hel- 
vetios ad eam proclives reddunt: speciali ve- 
ro mentione digna videtur quaedam cantile- 
na in fine opusculi notis musicis expressa, 

quam helvetii rustici, atque pastores propriis 

^ v^-v% ■% % ^'W 

(1) On pretend que les suisses qui passcnt 

dans des pays etrangeres, sont le plus sujcts a 
la nostalgie. On pourroit en donner une raison 
assez plausible; iis quittent des montagnes agrea- 
bles, ou’ iis respiroient une air libre et. qui 
les cUarmoient par differens points de vue se- 

duisant, iis sont soumis a un Service militaire 
assez dur , iis ont fait un echange assez triste, 
iis rccoivent peu de nouvelles de leurs compa- 
gnons; iis regrettent leur chaumiere, leur trou- 
peaux, leur betail, leurs instruments champetres; 
iis tombent dans cette melancolie qui est suivie 
de 1’ abattement et qui ne peut ^tre detruite 

que par 1’esperance de revoir le Dieux penates, 
et ce terrain favori ou la nature les avoit d’a- 

/ 

bord piante. Le Camus medecine pratique t. III. 
art. V. de la nostalgie p. 235. et 236. 

tibiis canere solent} quam autem eorum mi- 
lites adscriptivi praesertim et recenter e pa- 
tria semoti in exteris regionibus aliquo mo- 
do recinere audientes} subito memoriae man- 
datis, revocatis patriae deliciis, parentum blan- 
ditiis, ac similibus, suspiria trahebant, lacry- 
mas effundebant, sensimque in nostalgia in- 
cidebant (i)} quapropter eandem quacumque 
industria repetere deinceps a militum helve- 
tiorum tribunis, observationibus a centurio- 
nibus in Galliis speciatim, et Belgio factis, 
edoctis severa lege prohibitum fuit} quam ad 
praecavendos a nostalgia milites in bona di- 
sciplina exercitatis helvetiorum cohortibus , 
nostris temporibus adhuc vigere viri locu- 
plentissimi nobis venuste affirmarunt. 

XII. Ceterum nostalgia , et omni anni 
tempore, et fere semper juvenes aggreditur } 


(1) Les suisses qui sont eloign^s de leur can- 
ton ne peuvent 1’entendre sans en &tre attendris 
jusqu’ aux larmes, sans soupirer aprfes leur patrie 
et sans tomber insensiblement dans la maladie 
du pays. Le -Camus loc. cit. p. 236. 

saepius autem vere, saevius hieme ; perraro 
pueros, nunquam senes affligit; et quanquam 
in viris ob majores quas praebent occasiones 
frequentior evadit , tamen feminis ( i ) non 
parcit. 

XIII. Nostalgia itaque generatim corri- 
piuntur juvenes potissimum temperamento me- 
lancholico, tardo plerumque ingenio, atque 
inerti animi, corporisque vi donati, timidi, 
parum liberales, qui ad caeli mores, solique 
ingenia, in patriae, parentum, amicorum sinu 
libere, molliterque educati; ab eo sine con- 
tinua cura recedere, et principiorum, quibus 
tenera aetate jam imbuti fuere, oblivisci, et 
sese accommodare diversis hujus, quem in- 
colimus orbis, climatibus, vivendi rationibus 
nesciunt, et nequeunt: hinc quoties aliqua 
de causa in exteris regionibus, quarum mo- 
res praesertim , et linguam (2) nescientes ; 


(1) Vid. Zvingerum fascic. dissertat, medie, se- 
lect dissert III. pothopadridalgia p. 93. Yid. Le 
Camus loc. cit. p. 237. et 238. 

(2) Morbus hic (nostalgia) Belgis, Germanis, 
maxime autem Helvetis, et Carniolis sub vexillis 

amicis , et necessaria pecunia orbati vivere , 
aut iqterdum tantum in claustris degere de- 
bent; alto moerore detenti, assidueque mente 
contrectantes patriae delicias, parentum blan- 
ditias et similia sensim incidunt in nostal- 
giam , cui praecedentem quoque quemcumque 
morbum maxime periculosum aut diuturnum, 
et in quo nonnullis auxiliis , atque pluribus 
commodis caruerint; consuetas in feminis san- 
guinis evacuationes aut suppressas aut immi- 
nutas, animi affectiones, contumelias, labores 
immodicos, aeris (i), vivendique rationis mu- 


servientibus quasi endemius esse a diversis aucto- 
ribus depredicatur: posteriores patriotae mei, de 
causa nostalgiae serio quaesiti, ut plurimum in- 
scitiam linguae germanicae ponunt; evidentem hanc 
esse causam evincit gentis animositas militaris eo- 
rum, qui linguae periti sponte militiae nomen 
dant, aut qui sub vexillis croaticis, in horum 
enim vernacula magna est analogia, militant. Ver- 
hovitz in dissert. de nost. quae extat in vol. III. 
dissert. medie, in univers. vindobon. habit. • ad 
morb. chron. pertinent, p. 207. 

(1) Jam an non aer ad nostalgiam quid fa- 
cere videtur? mihi sane: aer enim pro varia sua 

tationem, assuetae libertatis, et societatis a- 
demptionem, atque generatim omnia, quae in 
mentem, quod dulcis in patriae, parentum, 
amicorum sinu experkur revocare, utque phy- 
sicam machinam enervare valent, maxime in 
praedictis jam praedispositis juvenibus occa- 
sionem praebere clarum, et ab auctoribus lit- 
teris mandatum est. 

qualitate varie quoque corpus afficere valet, quod 
dudum jam pater Hippocrates his verbis expressit: 
aer in omnibus, quae corpori accidunt, maximus 
et auctor, et dominus est. Potest autem peccare 
calore, frigore, siccitate, humiditate, densitate, ra- 
ritate, levitate, et gravitate; maxime vero nocet 
aer ille inclusus dictus, animalium, aut hominum 
exhalationibus inquinatus, qui plerumque in car- 
cerihus, nosocomiis, inque parvis aliis habitatiuncu- 
lis invenitur , qui omni respiranti anxietatem 
garit ; haec qualitas ultima , tum et densitas , et 
gravitas aeris quantum corpus hominis prius in 
puro, sicco, ‘levi, et continuo lustrato aere, mon- 
tano dicto , vivente mutat , physiologis patho lo- 
gis, praesertim practicis patet, cum dudum haec 
phaenomena explicare vos una mecum physiologia 
docuerit; hic tantum hoc notabo, tres has qua- 
litates atmospherae maxime nostalgiam producere 
posse. Verhovitz loc. cit. p. 212. et 213. 

XIV. Nunc explanatis causis manifestiori- 
bus, quae generatim nostalgiae occasionem in 
jam praedispositis praebere possunt; sequitur 
ut de ejus causa proxima aliquid dicam tts: at 
si tot tamque variae sint auctorum senten- 
tiae, nec non diebus nostris tot tantaeque 
reperiuntur a doctissimis Clinicis difficultates 
in determinanda causa proxima multorum 
morborum, in quibus physica laesio tanquam 
primaria, seu essentialis (vocabulum ab es- 
sentia graece nalcn dictum, varie a philosophis, 
medicis , chemicis , nec non theologis usur- 
patum, quod hic utimur ad significandum 
laesionem esse propriam, praecipuam, non jam 
ab alia laesione provenientgm ) consideranda 
est, cjuot, quamque dissimiles futuras esse me- 
dicas opiniones, et quot, quantasque difficul- 
tates in ea statuenda de nostalgia in qua uti 
in omnibus moralibus morbis physica laesio 
tanquam secundaria , seu synthomatica ( vo- 
cabulum medicum a graeco vocabulo cruja7rr«/jia 
vid. annot. i. p. 5. dictum, quod hic utimur 
ad significandam laesionem praecipuam, pri- 
mariam non esse, sed jam ab alia laesione 
per consensum provenientem ) habenda est 

verbis consequi non possumus: attamen quem- 
admodum tum anima, tum corpus, in quo- 
rum nexu Deo O. M. mortalem hanc, quam 
ducimus vitam sapientissime sanxit; ob inef- 
fabilem, qui inter se viget consensum, con- 
tinuumque commercium, quos patiuntur mor- 
bos, non secus ac sanitatem mutuo imper- 
tiunt; sic quacumque causa turbatis alteru- 
trius functionibus, in quarum perfecto exer- 
citio sanitas continetur, plures ac varii nas- 
cuntur morbi utrumque afficientes ; licet 
prout eorum natura primo, ac praecipue 
aut animae, aut corporis facultates percellit; 
morales, aut physici generatim appellantur. 
At cum humana* mens, nihil sentire et ima- 
ginari queat, nisi in illa cerebri parte a di- 
vino Opifice ad ea perficienda determinata 
aliqua immutatio fiat; hinc causam proximam 
morborum etiam moralium in corpore sem- 
per quaerendam esse cum cordatis Scriptori- 
bus (i), censemus: proindeque ea prudentia, 

(1) Quum vero morbus non nisi in corporo 
sedem ‘habeat causa ejus quoque ad corpus dun- 

qua in rebus tanta obscuritate difficultateque 
plenis uti oportet j eoque pacto, quo physico 
de psycologia , (nomen a duobus graecis vo- 
cabulis tpuy.yj anima, et Xoyo; sermo composi- 
tum , quod sermonem de anima significat ) 
atque medico de moralibus morbis proferre 
licet $ de morositatis, cujus historiam . tradi- 
mus, causa proxima nostrum judicium, prae- 
missis nonnullis pro ejus illustratione, libere 
cpioque pronuntiabimus. 

XV. Animadvertendum igitur est, quod 
sensus proprie unus tantum est, et internus, 
a quo varii et pro corporum (i) varietate 


taxat pertinebit, inque hoc solo quaerenda erit; 
quanquam ex mente forsan, vi mutui commercii, 
eo devenit: quod observare quidem medici est, 
explicare philosophi. Ex animi motu natus mor- 
bus, illo sedato perdurans, non sine causa supe* 
rest. Gaubius institution. pathol. de causis morb. 
p. 18 . edit. Venet. 

( 1 ) Corporum nomine physice intelliginms rem 
quamvis, quae sub sensus organa cadit: organa sen- 
sus vocamus sic dictos sensus externos visum nempe, 
auditum, gustum, odoratum, et tactum. 

tanta in rerum universitate, et pro organo- 
rum diversitate multiplici in humani corpo- 
ris machina manant effectus, sensationes ni- 
mirum, ad quas perficiendas sequentes res 
necessario requiruntur. Corpus externum effi- 
ciens, quod est movens, causa incitans, stimu- 
lus. Qrganum externum a movente affectum, 
quod est nervi extremitas varie pro unius- 
cujusque muneris varietate distributa, nec- 
non aliis partibus pro tuenda ac moderanda 
nimia ejus naturali sensibilitate proprietate 
nempe a vitalitate nervis impertita, varie quo- 
que ac miro modo munita, et tecta. Trans- 
latio sic dicemus affectionis a movente in 
nervorum extremitates inductae ad specialia, 
sive propria sensoria , idest ad eas cerebri 
hemisphoeriorum partes, in quibus affectio- 
nes juxta organa externa, a quibus prove- 
niunt, inducuntur; et ab his ad generale si- 
ve commune sensorium (i), in quo ab ani- 


(1) Commune sensorium sic nuncupatus locus, 
in quo anima tanquam in aula sedet ad audiendas 
voces a suis organis advectas , et ad praecipuas 

ma semper vigilanti, nullo interposito impe- 
dimento fit perceptio, a qua sensatio , quae 
semper corpori externo afficienti, et organo 
sensus externo affecto respondet: quae ut re- 


suas facultates explicandas: in cerebro residere jam 
fere universalis erat opinio satis notis experimen- 
tis innixa; in quanam vero cerebri parte adhuc 
in variis hypotheticis opinionibus volutabatur: at 
proximis superioribus temporibus , viri in rebus 
anatomicis et physiologicis doctissimi, remotis omni* 
bus anteagitatis hypothesibus, secundum dissectio- 
nis leges commune sensorium in medulla oblon- 
gata sic dicta quod producitur a continuata et 
reciproca mixtione substantiae medullosae cerebri 
et cerebelli residere demonstrarunt: et revera ^ani- 
malia, quibus medulla oblongata, qua% partem me- 
diam basium cerebri et cerebelli tenet, et durae 
matri basim cerebri tegenti absolute laeditur, vita 
extemplo decedunt: dicimus absolute, cum commu- 
ne sensorium non in uno, ac solo ipsius medul- 
lae puncto, sed in tot, quot sunt organica pun- 
cta, in quibus variae ab anima fiunt perceptiones 
existere credamus; ita ut commune sensorium esse 
omnium organicorum punctorum, omnium scilicet 
extremitatum nervorum variis functionibus inser- 
vientium congeriem inferimus. 

cte fiat necessarie integra nervorum naturali- 
ter destinatorum continuitas requiritur. 

XVI. Ut autem affectiones a corporibus 
externis in organa sensus externa inducta, 
et per nervos ad cerebrum delatae in ipso 
servantur, et ob quandam inter se affinita- 
tem juxta mnemonica, idearumque consocia- 
tionis leges vicinia aut conspirantia loca te- 
nent; sic quotiescumque aliqua* de causa il- 
lae cerebri hemisphaeriorum, partes, in quibus 
impressa manent datarum affectionum vesti- 
gia afficiuntur, illico per datos et destinatos 
nervos istiusmodi vestigia ad animam transfe- 
runtur, et cum ab ea percipiantur, sequitur 
imaginatio, reintegratio nempe illarum rerum 
jam» alias sensu comprehensarum, cujus effe- 
ctus ideae* nimirum semper causis afficienti- 
bus, et imaginationis organis affectis respon- 
dent. Imaginationis organa dicimus extremi- 
tates nervorum ipsorum qui affectionum ve- 
stigia in cerebri hemisphaeriis servata, aliqua 
de causa suscitata ad commune sensorium 
transferunt. 

XVII. De modo autem, quo corporum 
externorum affectiones in externa sensus or- 


Digitized by Google 



W 27 ^ 

gana inductae pro sensatione earumque ser- 
vata in cerebri hemisphaeriis vestigia a cau- 
sis suscitata pro imaginatione illico ad com- 
mune sensorium ;, in quo ab anima fit perce- 
ptio, per nervos transmittantur ; plures, ac 
variae physiologorum opiniones, omnes ab hy- 
pothesibus deductae prolatae fuere ; quarum 
duae uti agitatiores praecipue numerantur : 
una scilicet illorum, * qui nervorum actiones 
a tremore in eosdem ab affectionibus indu- 
cto fieri credunt i artera autem illorum, qui 
a fluido in corticali sic a cortice dicta ce- 
rebri substantia ubique fere exterius posita 
secreto; ab hac in substantiam medullosam; 
hinc in nervos delato, et ab affectionibus in 
motum acto fieri malunt: nos autem neutri 
ex hisce duabus opinionibus assentiri posse 
libere ingenueque fatemur. Non primae, quod 
si nervorum actiones a tremore ab affectio- 
nibus inductae fierent, ut tremor, oscillatio- 
nesque semper smnt in ratione tensionis, quem- 
admodum clare apparet in chordis musicis , 
a quibus eo aqjitior fit sonus, quo major 
est chordarum tensio; sic ipsa lege servata, 
majores acutioresque sensationes fieri debe- 

rent ope nervorum firmioribus, distinctioribus 
fibris instructorum, uti tensioni, ideoque tre- 
mori concipiendo oscillationibusque edendis 
aptiorum: at contrarium evenire videtur} eo 
enim majores, acutioresque fiunt sensationes , 
quo molliores, teneriores sunt nervi: exem- 
plum praebet retina a natura ad visionem 
inter sensationes acutissimam destinata ; ea 
est intima oculi membfana, tenerrima, mol- 
lissima, gelatinosa idest juri coacto concreto 
similis, et diffluens, facta ab expansione ner- 
vi optici omnis prorsus tensionis expertis, uti 
ceteri nervi, quorum natura a tensione tre- 
mori concipiendo, oscilla tionibusque edendis 
apta, remotissima videtur} molles enim maxi- 
me sunt in origine, et ubi per viscera dif- 
funduntur, et medullosi: insuper plexuum ner- 
vorum structura partium diversarum consen- 
sioni maxime aptata, unius tantum nervosae 
fibrae determinato tremori oscillationibusque 
sine consensione ceterarum «lervosarum par- 
tium, quae ad plexuum nervorum formatio- 
nem concurrunt repugnare ^idetur; quemad- 
modum repugnare videntur nervorum ganglia 
tremoris, oscillationumque simplici rectae con- 


Digitized by Google 



tlnuati; cum ab eorumdem tortuosa forma, 
tam simplicium, juxta clarissimam eximii ana- 
tomici Scarpa divisionem, quam compositorum 
recta fibrarum nervosarum continuitas interci- 
piatur j demum si nervorum actiones per tre- 
morem fierent, dum vires etiam maximae per 
nervos in ^musculos cientur, aliqua in ipsis 
nervis mutatio, aliquis motus deprehenderetur; 
falsum consequens, ergo et antecedens: ergo 
nervorum actiones - a tremore ab affectionibus 
in eosdem inducto fieri, credibile non vide- 
tur. Non secundae, quod argumenta a suis 
propugnatoribus, qui multi fuere, allata non 
suadent: enim vero si ingens sanguinis quan- 
titas e sinistro cordis ventriculo erumpentis, 
et per carotides , ac vertebrales arterias su- 
perius delati, soli cerebro prospiceret; cum a 
ceterorum viscerum analogia pateat totam per 
cerebri nutrimentum necessariam non esse; lo- 
cum quidem inductioni credendi praeberet, 
partem illius sanguinis secretioni fluidi ner- 
vosi, quod spiritus animales etiam vocant, in- 
servire; sed ut non soli cerebro prospicit cum 
non tantum ejus nutrimenti, et vaporis inter 
membranas idem involventes, nec non in ejus 

ventriculis occurrentis separationi, et caloris 
in eodem viscere, quod frigidum veteres re- 
cte dixerunt conservationi inserviat ; verum 
etiam ad nutrimentum multarum aliarum ex- 
ternarum, internarumque partium, musculorum 
videlicet colli, ejusque vertebrarum, oculorum, 
nasi, aurium, laringi, pharingi, ne^ non os- 
sium, membranarum, nervorumque ad memo- 
ratas partes spectantium occurrat; sic inductio 
locum habere nequaquam potest; ergo a san- 
guine superius ad cerebrum delato fluidum 
nervosum, sive spiritus animales secerni cre- 
dendum non est. Experimenta autem a claris- 
simis viris instituta, ex quibus constat nervos 
ligatos supra vinculum intumescere, non flui- 
di nervosi, sed vasorum per nervos decurren- 
tium existentiam probare certum, evidensque 
est: effectus enim a causa dependet; inflatio 
nervorum ligatorum supra vinculum effectus 
physicus, et verus est; at vasa per nervos 
decurrentia a praesta ntissimis anatomicis de- 
tecta, et nota non hypothetica, sed vera sunt: 
contra fluidum nervosum in totum hypothe- 
ticum est; sic causa inflationis nervorum li- 
gatorum supra vinculum & naturali decursi^ 

non hypothetici fluidi nervosi, sed vasorum 
venosorum singillatim lymphaticorum ad ipsos 
nervos spectantium ab ipso vinculo impedito 
repetenda est; ergo inflatio nervorum ligato- 
rum non fluidi nervosi, sed vasorum per 
nervos decurrentium existentiam probare cer- 
tum , evidensque est. Desunt insuper viae, 
per quas fluidum nervosum sive spiritus ani- 
males ex corticali cerebri substantia, in qua 
patroni hypothesis eorumdem secretionem fie- 
ri praesumunt, in medullosam substantiam, 
ex hac in nervos transferri possint ; cum 
substantia medullosa cum * corticali absolute 
continua non sit 5 nam si absolute continua 
esset, ejus color albus non protinus, et pro- 
xime, sed paullatim, et gradatim succederet 
colori cinereo substantiae corticalis; atqui co- 
lor albus non paullatim,* et gradatim, sed 
protinus et proxime succedit colori cinereo; 
ergo substantia cerebri medullosa cum corti- 
cali absolute continua non est: et revera ne- 
mo hactenus invenit, aut vidit canaliculos 
aut tubulos, per quos fluidum nervosum, si- 
ve spiritus animales ex cortice in medullam, 
ex hac in nervos transire possint. 

XVIII. Plura alia, quae ad infirmandam 
utramque ex propositis hypothesibus dici pos- 
sent, omittimus, cum jam ex paucis allatis 
6atis constet, easdem argumentis inniti, cum 
quibus earum probabilitas nullo modo osten- 
di potest, et ad exponendum quidquid igitur 
de principio nervorum actionibus inservienti 
censemus, gradum facimus. 

XIX. Sententiae generatim a clarissimis 
viris ex eorum inquisitionibus, investigationi- 
busque circa fluidi nervosi, sive - spirituum 
animalium naturam conceptae, non parum ae- 
theris opinioni fafere videntur; nam alii lu- 
ci, abi aquae, abi igni, alii igni electrico 
affinem esse dixerunt: nos autem omnibus, 
et singulis allatis sententiis observatis, actio- 
nes nervorum ope aetheris modo, quo nunc 
sumus exposituri, perfici opinamur. 

XX. Aether cum aere inspiratus in ner- 
vos invadit, et per eos aptatis meatibus in- 
structos , et necessaria elasticitate (i). prae- 


(i) Elastici tas generatim dicitur illa .physica 
vis, qua corpora aliquo modo aut compressa, aut 

ditos, ineffabili pernicitate undarum licet in- 
sensibilium instar pro opportunitate fluens 
et directiones sequens juxta incitamenta ab 
affectionibus recepta, varios, mirabilesque in 
animato corpore producit eflectus, ita ut ae- 
therem tanquam solum medium, per quod 
affectiones ad commune sensorium propagan- 
tur; nervos tanquam sola organa, per quae 
medium idest aether suis fungitur muneri- 
bus habemus: hinc aut ejusdem aetheris vi- 
ribus, aut principiis, quae pro suis muneri- 
bus exequendis requiruntur, destructis cum 
aere iterum unitus exspirator: et sic, uti re- 
spiratio, pergit aetheris actio, donec vivit 
homo. 

XXI. Ex hactenus praemissis videtur nunc 
quodam argumento inferri posse causam pro- 
ximam nostalgiae esse magnum et continuum 


distracta aut elongata sibi relicta, m suum pri- 
stinum statum restituuntur. Ut autem elasticitatem 
ex aethere pendere credimus, sic corporum ela- 
sticitatem in ratione quantitatis aetheris in iisdem 
corporibus contenti esse inferimus. 

3 

fluxum actuosum aetheris in eas cerebri he- 
misphaeriorum partes, in quibus patriae, pa- 
rentum, amicorum etc. vestigia servata ma- 
nent: qua actione ut anima assidue ita di- 
cemus, provocata ad nihil aliud amplius at- 
tendit, quam ad patriae, parentum, amicorum 
etc. contemplationem; sic duplex in vitalita- 
te nascitur perturbatio, ab ejus videlicet actio- 
ne quam par est adaucta in memoratis par- 
tibus; a diminuta in ceteris; unde cuncta 
descripta in §. IV et V nostalgiae syntho- 
mata sequuntur; ab actione nimirum adaucta, 
quae animum; a diminuta, quae corpus re- 
spiciunt : cum synthomata semper consona 
sint functionum laesioni a vitalitatis pertur- 
batione ortae. • 

XXII. Sedulo expensis, ac serio contem- 
platis nostalgiae natura, causis, aliisque su- 
pra indicatis adjunctis, a quibus omnibus ae- 
grotantis salutis, vel interitus signa sunt de- 
sumenda ; quisque comprehendit, quam du- 
bius sit hujusce morbi exitus; quapropter in 
tam dubio negotio, omissis, quae .praeclari 
operis , non tenuis dissertationis pretium es- 
sent; nonnulla tantum ab aegritudinis causis, 

aegrotantis constitutione, viribus aliisque de- 
ducta delibabimus, a quibus quid fausti fu- 
nestique in nostalgia generatim esse potest 
patefiat ; ut sine temeritate generalem pro- 
gnosim (i) quantum in nobis est institue- 
re possimus. 

XXIII. Quemadmodum in omnibus mor- 
bis, quo vehementior externarum causarum 
actio, quo major animi, corporisque aegro- 
tantis imbecillitas, quo vividior morbi vis, 
quo diuturnior synthomatum potissimum gra- 
vissimorum pertinacia, quo demum gravior 
functionum praecipue vitalium laesio est, eo 
magis periculum adaugetur: ita si nostalgia 
pro causa externa agnoverit quandam causam 
valide agentem, ut puta vehementem animi 


(1) Prognosis a graecis vocabulis npo ante, prae, 
et yiKiOts notio , cognitio dicitur ea praenotio a 
semejoticae * studio acquisita, qua quodam fun- 
damento judicatur de futura sanitate non tantum, 
quantum de exitu morborum. * Scmejotica a grae- 
ca voce Zijuuov signum vocata, est tertia seu po- 
strema theoreticac medicinae pars, quae sanitatis et 
, morborum signa expendit. 

affectum, et aeger pavidi, timidique animi, 
atque debilis pravaeque constitutionis corpo- 
ris fuerit; si desiderium, quo non expleto 
nostalgid inducitur summa vehementia , et 
tristitia excitatum fuerit, si febris cum lan- 
guore, cordis palpitationes, pulsus parvitas, ac 
raritas, respiratio lenta, ac laboriosa, hypo- 
condriorum inflatio, et in nonnullis uti di- 
ximus §• V delirium; si horum singula, aut 
plura perstiterint; et aeger perfracte proposi- 
ta, et opportuna recusaverit remedia, quod 
saepissime in hac morositate contingit, gra- 
viori in discrimine collocatam nostalgici rem 
esse unusquisque videt: quibus vero stanti- 
bus, si lienteria, decubitus supinus, insupe- 
rabilis stupor superveniant, infaustum, fune- 
stumque omen esse, et mortem instantem ac- 
curatae observationes evicerunt: hisce enim 
generatim cum omnimoda functionum natura- 
lium cessatione, convulsiones succedunt, quae 
nostalgicum plerumque de medio tollunt. 

XXIV. Ex modo allatis sponte quoque 
fluit quandonam felix poterit nostalgiae exi- 
tus praenuntiari, faustaque prognosis insti- 
tui ; etenim si huic aegritudini levis ex- 


Digitized by Google 



57 

terna causa ansam praebuerit, si bona fuerit 
aegrotantis constitutio, ej usque tum morales, 
tum physicae vires satis bene valuerint, si 
desiderium nostalgiam inducens modica vi ex- 
citatum fuerit; si synthomata eandem stipan- 
tia praesertim quae functiones vitales respi- 
ciunt, nec admodum intensa, nec pertinacia 
fuerint ; si aeger debitam, et opportunam 
medicinam non abnuerit, ejusque ope et in- 
terdum etiam sponte synthomata numero, et 
vi sensim imminuerint ; haec cum ceteris 
signis, ex quibus deduci potest ab aegrotan- 
tis mente pedetentim ideam patriae, paren- 
tum, amicorum etc. circa quam diu noctu- 
que versatur dissipari, ac destrui felicem fau- 
stumque nostalgiae exitum praesagire videntur. 

XXV. Quid de nostalgiae prognosi a no- 
bis hactenus delibatum fuit generatim tantum 
ut diximus §. XXII accipiendum est; cum 
enim toto aegritudinis tempore a mille va- 
riisque causis animus, et corpus jam affecti 
magis magisque affici possunt; hincque im- 
provisae, variae, immanes mutationes nasci, 
idcirco aliquid pro certo, et firmo de ejus 
eventu statuere in consultum magis quam in 

plerisque aliis morbis foret: et sane in no- 
stalgia nec ulla ordinata solutio, quae criti- 
ca jure dici mereatur observari, nec si cum 
veteribus opinemur ulli dies indices, critici, 
decretorii annotari unquam possunt j sed sem- 
per sine ulla ex sensibilibus, ordinariisque 
mutationibus, nec non incertis diebus gra- 
datim, aut fere repente eandem interdum sol- 
vi, interdum et contra medici, adstantiumque 
expectationem, faciem mutare, in pejus ruere, 
aegrum enecare j interdumque etiam, sed ra- 
ro, et initio tantum dum aeger adhuc valet 
viribus in furorem verti videtur. 

XXVI. Observationes autem affirmatione 
affirmant nostalgia correptos facillime epide- 
micos (i) morbos contrahere: et sane in va- 


(1) Epidemicus sic a graecis vocibus ini in 
et populus dicitur ille morbus, qui ob pe- 

culiarem occasionaleni causam in aliqua data re- 
gione, aut loco casu agentem, quam communem 
agnoscit, plerumque omnes ad morbum praedispositi 
in eundem datum morbum incidunt. Duae autem 
ad efficiendum morbum requiruntur causae; una, 
quae morbum paret, altera, quae eum evolvat: 

letudinariis militaribus, in quibus saepe ali- 
quid epidemici , praesertim febris sic dicta 
generatim nosocomialis a nosocomio, in cujus 
atmosphaera, idest in massa aeris, quae no- 
socomium circumdat communis occasionalis 
causa plerumque latet , dominatur ; nostalgi- 
cos vana plerumque omni cura, et solicitu- 
dine facta , epidemicae constitutionis prae- 
dam esse persaepe vidimus; quod ab eorum- 
dem imbecillitate, a qua praedispositi evade- 
bant evenire, non dubitamus. 

XXVII. Ut vero nostalgia aninyim pri- 
mo, deinde ob ineffabile foedus corpus la- 


prima interna semper, et dicitur praedisponens, 
graece praegumena a npi ante et duco, 

quasi causa ad morbum ducens: secunda plerum- 
que externa est, et dicitur occasionalis graece pro- 
catartica a npo ante in, et ocpoyppai incipio 

quasi causa morbum in praedisposito incipiens : 
ex hisce duabus causis vera exsurgit causa mor- 
bum constituens proxima dicta, interna, et morbo 
adeo inhaerens, ut ab ipso separari nequeat: hinc 
ea vel adstante vel abstante morbus vel adest, 
vel abest. 

befactat ; sic in methodo eandem curandi 
statuenda dicemus primo quae animi, deinde 
quae corporis curatio habenda est, quanquam 
pleraque remedia, quae proposituri sumus 
utrique succurrere possint. 

XXVIII. Itaque si nostalgia initio sit; 
eoque in statu, quo morbosa ejus vis in 
aegrotantis animo adhuc tantum manifestetur; 
ea illico sunt seligenda, atque aegrotanti prae- 
standa auxilia, quae ejus mentem distrahant, 
ac removeant a continua et fixa patriae, pa- 
rentum, ^amicorum etc. cogitatione, a qua qui- 
dem cetera, quae morbi progressu superve- 
niunt mala derivant. Talia auxilia suppeditant 
amicorum praesertim conterraneorum societa- 
tes, in quibus sermones circa varias, jucun- 
das, ac commodas versantur res, moderata 
convivia, laeta musica, ingenui ludi, venatio, 
aequitatio, publicae ambulationes, amaena iti- 
nfera, sufficiens et necessaria nummorum co- 
pia, aliaque similia, et generatim omnia, quae 
pro circumstantiis animum sublevare, et exhi- 
larare valent. 

XXIX. Quando vero aegritudo in progres- 
su est, et quo statu jam physica laesio ap- 

paret j tunc praeter auxilia, quae eo in ca- 
su ad aegrotantis animum recreandum acco- 
modata esse possunt, locum quoque habere 
possunt nonnulla remedia medicamentariae ar- 
tis officina petita ; quemadmodum lenia car- 
diaca (i) aquis stillatis melissae, florum ti- 
biae, totius cedri, cerasorum nigrorum, cin- 
namomi, et similibus parata, quae dum nau- 
seam, inanem vomitum, languoremque discu- 
tiunt, mentis corporisque vires reficiunt, qui- 
bus interdum, et speciatim quando praesens 
est jam febris addi possunt nonuulia campho- 
rae grana ad levem diaphoresim promoven- 
dam, bona vina medicata, in quibus praeser- 
tim herbae aromatico -amarae infusae sint, 


(1) Cardiaca vocabulum dictum a graeco no- 
mine Kapdtec cor item os ventriculi, cum veteres 
medici putarent dolente ventriculo sive stomacho 
cor laborare; sed hoc vocabulum non semper usur- 
patur a medicis in sensu morbi, passionis nimi- 
rum cardiacae, morbi oris ventriculi, sive sto- 
machi, qui dicitur cardiacus; multoties in sensu, 
quo nos hic utimur peculiaris videlicet remedio- 
rum generis uti ab ipso textu colligitur. 

quae non tantum anorexiam , idest cibi fa- 
stidium, nomen ex A Ap« privativa, et verbo 
ipiycym appeto inventum, corrigunt verum 
etiam stomachum roborant, digestionem adju- 
vant, appetitum incitant, hocque modo natu- 
rales functiones etiam promovent: opium au- 
tem, ejusque generatim praeparationes debitis 
cautionibus praescriptae, et hora somni sum- 
tae, maxime theriaca ad perpetuas inquietu- 
dines, continuasque vigilias compescendas, ac 
sistendas non parum conferunt; itemque non- 
nulla externa remedia velut inunctiones ali- 
quorum balsamorum cephalicorum anodynis 
alteratorum temporibus, et vertici factae etiam 
commendantur. 

XXX. Si memorata remedia et alia, quae 
data occasione, et prout interdum peculia- 
res morbosae causae postulant, ut puta ve- 
nae sectio, maxime morositatis initio urgen- 
te plethora sic dicta sanguinis redundantia 
a graeco nomine plenitudo, multitu- 

do, copia ; ac instante saburra idest qua- 
cumque prava materia in primis viis, spe- 
ciatim in ventriculo, et intestinis haerenti, 
pro indicatione aut emeticum, aut purgans, 

aut tantum clysteres praescribi possunt cum 
recto usu aeris nimirum puri, et tenuis, 
qualis in editissimis locis, ut in elevatioribus 
apertisque turribus inspiratur; cibi potusque 
potissimum, qui faciles, et a stomacho non 
alieni sint, incassum adhibeantur, et a no- 
stalgici mente pertinax patriae, parentum, 
amicorum etc. idea non avellatur; sicque ae- 
gritudo gravior evadat, omniaque in pejus 
ruant; tunc unica, quae remanet medicina, 
omnibus cordatis scriptoribus consentientibus, 
est aegrum licet oppressum, et debilem ali- 
quo modo in patriam ad suos mittere; ete- 
nim innumeris exemplis probatum est, quam 
plures nostalgicos prostratos, et omni fere vi 
destitutos, sola certa spe brevi in patriam 
reversuros statim melius habuisse, animi cor- 
porisque vires resumsisse, et in ipso itinere 
penitus convaluisse (i). Non paucos nostalgia 


(i) Helvetiis nostalgicis pluries sane accidit, 
ut sola imaginationis restaurata vis absque ulla 
loci aerisque mutatione aegris reddiderit vitam. 
Ita animi fortes non astra duntaxat, sed et ac-' 

laborantes vidimus sola spe reditus in pa- 
triam convalescere; inter quos bene memini- 
mus quemdam Paschalem Tortoli Florentinum 
melancholico temperamento praeditum, annum 
trigesimum agentem, matre orbatum, juvenem 
uxorem, tresque infantes habentem, qui de- 
sinita sarcinatoris, quam domi tenui quaestu 


ra vincunt Pluries alii vix miliarium aliquot pro- 
sequuti sunt iter, et prae gaudio exultantes a di- 
ro delirio sanati, semimortui veluti miraculo quo- 
dam restituti. Quasi helvetia magna quaedam Dea 
foret, cujus invocatio mira in arte medica prae- 
stare possit Scheuzerus loc. cit pag. 311. * Ro- 
mae D. Pfyffer pretoriae hebetiorum cohortis pon- 
tificis dux pluries sermonem habens de nostal- 
gia semper dixit: «Io poi quando vedo qualche 
mio soldato, che ha la nostalgia, chiamata dai 
svizzeri . heim weh: heim casa, Weh dolore, cioe 
dolore eccitato dal gran desiderio di rivedere la ca- 
sa, la patria ecc. Io mando subito a sua casa : 
perche e certo, che quantunque gih aggravato, 
appena uscito fuori della porta dei popolo, co- 
mincia subito a star meglio, e questo meglio 
strada faeendo cresce a segno, fche giunge a ca- 
sa guarito ». 

exercebat arte, et impetrata a Praefecto do- 
mus Caroli Emmanuelis IV Sabaudiae, Sar- 
diniae regis religiosissimi, omnique laude 
superioris, qui semper aequabilem in utraque 
fortuna sese praebuit 5 aliquo in regio prom- 
ptuario officio, per varias Italiae regiones 
praefati augusti regis aulam secutus est: anno 
autem mdccc cum esset Tusculi in recrea- 
tione a Synocho (1) mense augusti ejusdem 
anni tolerato, nostqlgia cui vehemens tertia- 
na accessit correptus fuit : eoque in statu , 
quo magno in periculo aegri versebatur vita, 
extemplo, ut res postulabat, cortice peruviano 


(1) Synochus a graeco vocabulo owoojs idest 
continuus, ita dicitur febris duarum, vel trium 
hebdomadum ex Synocha * et typho (not 1. p. 14.) 
composita cum a synocha, transeat in tiphum a 
quo nisi initio vix distingui potest * Synocha 
a graeco vocabulo ffyyaojs continuus, ita dicitur 
febris, quae fere ad unam tantum hebdomadam 
extendi solet, in qua generatim calor valde adau- 
ctus, pulsus frequentes, validi et duri; urina ru- 
bra; cerebri functiones parum nihilve turbatae re- 
pcriuntur. 

profligata febri, eodemque tempore aeger a 
suis superioribus necnon ab amicis, et a no- 
bis in dulcem spem adductus fore ut brevi 
et facile si spiritus sumebat in patriam ad 
suos redire posset: oh res miranda l tanta 
hujus spei fuit potentia, ut statim repressa 
morositatis pertinacia , erectis aegri viribus , 
intra paucos dies perfecte convaluit. 

• XXXI. Quod si nostalgicus ex parentum, 
paternorum bonorum , necessariaeque opis 
ademptione, ex loci, temporisque necessitate, 
vel ob quamcumque aliam gravem causam, 
et praesertim ob miseram difficilemque vitae 
conditionem, patriam, suos adire, sicque in- 
gens suum desiderium, a quo nostalgia pro- 
venit explere nequeat j eo in casu cum 
cetera remedia observatione facta inutiliter 
fiant, nullaque curatio succedat: tunc reli- 
gionem certe, quae magnam in se vim ha- 
bet descriptae morositati, maxime si haec 
pro causis injustitias, injurias, contumelias, 
et similia agnoverit, potentissimum remedium 
esse in dubium vocare non audemus. Vidi- 
mus enim mulierem cunctis • nominibus spe- 
ctatissimam, quae nobis cum grata recorda- 

tione in mente versatur j solo religionis quam 
summa observantia colebat auxilio, extemplo 
sanatam a nostalgiae aggressione, cui causas 
praebuerunt tot, tantaeque aerumnae, quas 
perpessa est in elapso acerbo, diuturnoque 
bello, cujus tristes effectus, falsas nimirum 
suspiciones, scelestas contentiones, atroces ini- 
micitias, implacabilia odia, furentes calumnias, 
inauditas injustitias , aliaque quam plurima 
mala, quae inviti etiam nos Itali experti su- 
mus. 


Digitized by Google 



NIHIL OBSTAT 

Z. Joseph De Castellini Censor Deputatus, 


IMPRIMATUR 

Fr. Dominicus Buttaoni O. P. S. P. A. 
Magister. 

IMPRIMATUR 

Antonius Piatti Archiep. Trapezunt. 
Vicesg. 



S 

• 'i 


Digitized by Google 




Digitized by Google 






Digitized by Google 



1.1 l.l. ■ II 



g 'jj£sfc*£ 







